
Чл.1 /1/. Настоящият правилник за дейността на Детска градина № 194 е разработен на основание: чл.28 ал.1 от Закон за предучилищното и училищното образование, Закон за закрила на детето, Кодекса на труда, Наредба № 5 от 3 юни 2016г. за предучилищно образование и други нормативни документи в системата на предучилищно и училищно образование.
Чл.2 /1/. С този правилник се урежда организацията и ръководството на детското заведение, реда за прием и отписване на децата, дневния режим, организацията на учебно-възпитателната работа, медицинското обслужване, хранене на децата и такси, правата и задълженията на педагогически, медицински, административен, помощно- обслужващ персонал и на родителите.
/2/. Правилникът за дейността на детското заведение е задължителен за всички служители, родители и външни лица, посещаващи детското заведение.
/3/. Родителите се запознават с Правилника при прием  на децата и на първата родителска среща за учебната година срещу подпис.
/4/.Настоящият правилник ежегодно се актуализира, съгласува се със синдикалната организация към СБУ на КНСБ в детското заведение, приема се на Педагогически съвет и всички длъжностни лица се запознават с него срещу подпис.

Чл.3 /1/.	Родителите	подават	заявление за кандидатстване, чрез информационната	система за обслужване на детските градини по електронен път на адрес: http://kg.sofia.bg/
В Детска градина № 194 „Милувка“ се приемат деца от 3-годишна възраст до постъпването им в І клас по желание на родителите.
/2/ Подаването на заявления и записването на децата в детското заведение се извършва чрез информационна система за обслужване на детските градини в Столична община, в която след регистрация на детето в системата, родителите могат да кандидатстват за класиране на детето в една или повече детски градини по ред на желанията.
/3/ Директорът на детското заведение обявява в системата брой свободни места за прием на деца по възрастови групи.
/4/ Записването на децата за детската градина се извършва на база регистрация в информационната система и класиране за прием на детето в ДГ № 194.
/5/ Записването на детето в Детска градина № 194 е от директора на детската градина, като заявлението се завежда в регистър.
/6/ Към заявлението за записване се прилагат документите, посочени в заявлението за прием, изтеглено от Столичната система.
/7/ Преди постъпването на детето в детската градина, се представят от родителите необходимите медицински документи на медицинската сестра и се запознават с дневния режим .
Чл.4 /1/. Три години преди постъпване в първи клас, децата се обучават в Подготвителни групи към ДГ № 194.
/2/ Децата от Подготвителните групи могат да отсъстват само по здравословни причини срещу представена  медицинска бележка с диагноза.
/3/ За всяко неизвинено отсъствие на дете, подлежащо на задължително предучилищно образование /ІІ, ІІІ и ІV гр./се информира месечно МОН и Министерството на социалните грижи
/4/ Отсъствията на децата в Подготвителните групи по семейни причини е допустимо за не повече от 15 дни за съответната учебна година, но не повече от 10 последователни дни, с предварително писмено уведомяване от родителите.
/5/ За отсъствия на децата по домашни причини  от Първа група родителите предварително писмено уведомяват директора, които през учебната година не трябва да надвишават 30 учебни дни.
/6/ При приключване на учебната година децата получават Удостоверение за завършена Подготвителна група по образец на МОН.
/7/ Децата от Подготвителната група могат да се преместват в друга Подготвителна група към детска градина или Подготвителен клас към училище с удостоверение за преместване.
Чл.5 /1/ Децата се отписват от детската градина по желание на родителите, както и при постъпване в І клас.
/2/ При отписването се подава заявление до директора на ДГ № 194 „Милувка“ и сe предава лично на родителя здравния картон, надлежно оформен от медицинската сестра.
/3/ За преместване на дете от една детска градина в друга, родителите регистрират желанието си в информационната система на Столична община, а директорът издава служебна бележка .
/4/ Преместването на дете от неговата възрастова група в друга възрастова група става само в краен случай от директора и при съгласие на родителите.

Чл.6 /1/ С промяна на Закона за кооперативното подоходно облагане (ДВ бр.17/2022г.), параграф 5, се извършва промяна на Закона за местните данъци и такси в раздел II Местни такси, с която отпадат таксите за детски ясли и градини, считано от 01.04.2022.
     /2/ Такси за ползване на допълнителни образователни дейности, родителите заплащат на организаторите.
/3/ Забранено е на учителите да се дават такси за допълнителните педагогически услуги.
/4/ За летния сезон родителите заявяват предварително присъствията на децата.

ОРГАНИЗАЦИЯ НА УЧЕБНОТО И НЕУЧЕБНОТО ВРЕМЕ

Чл.7 /1/ Учебната година в предучилищното образование започва на 15 септември и е с продължителност 12 месеца.
[bookmark: /3/_Учебното_време_е_в_периода_от_15_сеп]       /2/ Учебната година включва учебно и неучебно време. Неучебно време включва само допълнителни форми на педагогическо взаимодействие без педагогически ситуации.
/3/ Учебното време е в периода от 15 септември до 31  май и се организира в учебни седмици и в учебни дни, с изключение обявените от МОН ученически ваканции.
[bookmark: /4/_В_неучебното_време,_от_01.06._до_14.]/4/ В неучебното време, от 01.06. до 14.09., се спазва дневния режим и децата се организират от учителите за игри и занимания по избор.
[bookmark: /5/_В_неучебно_време_в_зависимост_от_бро]/5/ В неучебно време в зависимост от броя на децата, посещаващи детска градина се сформират сборни групи.

ЕЖЕДНЕВЕН ПРИЕМ И ДНЕВЕН РЕЖИМ

Чл.8 /1/ Детска градина № 194 „Милувка“ е с целодневен режим и работи от 7.00 часа до 19.00 часа.
/2/ Организирана е дежурна група сутрин от 7.00 часа до 7.30 часа и вечер от 18.30 часа до 19.00 часа, в която дежурният учител приема децата до идването на другите учители и предава децата на родителите до края на работното време на детската градина.
/3/ Децата се приемат в групите от понеделник до петък сутрин от 7.30 часа до 8.30 часа.
/4/ На родителите, на които се налага да водят децата си след 9:00 ч. (за деца, които посещават алианс, или друг частен ангажимент) това се разрешава след подадено писмено заявление до директора. След 9.00 часа не се осигурява закуска по предписание на РЗИ.
/5/ Преди влизане на децата в групите сутрин се извършва всекидневен филтър от медицинската сестра на всичките деца.
/6/ Децата се приемат лично от учителя на групата, като родителят е длъжен да сподели с него или с медицинската сестра, ако има някакви отклонения от здравословното състояние на детето или нещо, което би притеснило детето, учителя или родителя за деня.
Чл.9 /1/ Престоят на децата в детското заведение е свързан със съответен дневен режим, съгласно приета програмна система за развитие и възпитание на децата от предучилищна възраст и задължително се спазва от педагогическия, медицинския, обслужващия персонал и от родителите.
/2/ Сутрин преди закуска се провежда утринно раздвижване с пристигналите на време деца в групата или във физкултурния салон при дезинфекцирано и проветрено помещение.
/3/ Закуската, обядът и следобедната закуска се сервират в определено време от помощник – възпитателя на групата в индивидуални съдове.
/4/ Всеки ден от 9.00 часа с децата се провеждат педагогически ситуации, подбрани от педагога в зависимост от възрастовата група, от избраната учебна програма и от седмичното разпределение на групата по образователни направления.
/ 5/ Забранено е носенето на играчки от вън, а тези които са в групата всекидневно се дезинфекцират.
/6/ Децата се водят на градина без скъпи накити и предмети, донесени от дома. Персоналът на детската градина не носи отговорност за липсата или повреждането им.
/7/ В свободните режимни моменти в зависимост от интересите на децата и желанията на родителите, децата могат да бъдат включвани в организирани допълнителни образователни дейности след 10:00 часа срещу заплащане от родителите на организаторите.
/8/ За децата се осигурява спокоен дневен сън от 13.00 часа до 15.00 часа на индивидуално бельо.
/9/ Всеки ден при подходящи атмосферни условия децата се извеждат на открито за игри, спортни занимания и разходки.
/10/ Децата се предават лично от учителя на групата на родителя, на който учителят е длъжен да съобщи характерните прояви на детето през деня.

Чл.10 /1/. В детското заведение се приготвя храна съобразно изискванията за рационално хранене на децата като се спазва одобрен от МЗ рецептурник и храноден.
Чл.11 /1/. Зареждането с хранителни продукти става чрез район „Възраждане”, а получаването в детското заведение от домакин, която завежда и осчетоводява в ежедневни сведения и от медицинската сестра, която контролира срок на годност и качество на продуктите.
/2/ Некачествени продукти, с изтекъл срок на годност или без сертификат се връщат на фирмата незабавно и се уведомява директора и района.
/3/ Седмичното меню се изготвя от домакин, медицинска сестра и готвач и се одобрява от директора на детската градина.
/4/ Сутрин до 9.00 часа учителя на групата записва броя на децата в заповедната книга за храна.
/5/ Всекидневно се оставят 48 часови проби от приготвената храна.
/6/ По време на хранене се ползват без спестяване необходимите съдове и прибори, като според възрастта на децата се включват постепенно вилица и нож.
/7/ Забранено е внасянето от родителите на лакомства или хранителни продукти без сертификати и необявени на медицинската сестра и директора.
/8/ Забранено е носенето на торти за рождени дни заради алергени, както и организирането на клоуни без разрешението на учителя на групата, медицинската сестра и директора.
/9/ Родителите на деца със специални хранителни потребности се съобразяват с изготвеното седмично меню и споделят с медицинската сестра за решаването на проблема.
/10/ Децата пият вода от индивидуални чаши, които се стерилизират два пъти дневно. Водата се съхранява в стъклени буркани на стайна температура. Водата в детската градина се изследва от РЗИ два пъти годишно за годност за пиене.

Чл.12 /1/. В Детска градина № 194 „Милувка“ е осигурено здравно	обслужване от две медицински сестри от район „Възраждане”.
/2/ Медицинската сестра е длъжна да спазва длъжностната си характеристика, Правилника за вътрешен трудов ред, Дневния режим на детското заведение и настоящия правилник.
Чл.13 /1/. Всяко дете се приема в детското заведение с редовни медицински документи, съгласно изисквания на СРЗИ.
/2/ Ако децата са боледували се представя /ако не е издадена електронна медицинска бележка/ медицинска бележка с диагнозата на заболяването, която се отразява от медицинската сестра в здравния картон на детето и се извиняват отсъствията.
/3/ При отсъствия на дете повече от два месеца се представят допълнителни медицински изследвания.
/4/ Родителите са длъжни при прекратяване на отсъствията на детето по медицински причини веднага да представят на медицинската сестра медицинска бележка с диагноза за периода на отсъствието.
Чл.14 /1/. При установяване на заразно заболяване се уведомява медицинското лице, директора и родителите от групата на детето като се поставя от медицинската сестра карантина на родителското табло и на вратата на групата и се преустановява контакта с другите групи.
Чл.15 /1/. При внезапно заболяване на дете и спешен случай веднага се уведомяват родителите на детето от медицинската сестра или от учителя на смяна и се предприемат спешни мерки.
Чл.16 /1/. Забранено е внасянето от родителите на лекарства в групите и даване на лекарства на децата от учител или медицинската сестра.
Чл.17/1/.Болни деца не се допускат в групите от медицинската сестра.

Чл.18 /1/. В Детска градина № 194 се осигурява възпитание, социализация, обучение и отглеждане на децата и се спазва Наредба № 5 на МОН от 03.06.2016г. за предучилищното образование.
/2/. Педагогическото взаимодействие в предучилищното образование се организира в основна форма –педагогическа ситуация и в допълнителни форми от дневния режим.
/3/ В педагогическото взаимодействие се включват всички деца, като на всяко дете се извършва входяща и изходяща диагностика на детското развитие, проследяват се постиженията по образователни направления и резултатите се вписват в дневника.
/4/ В хода на предучилищното образование постиженията на детето се отразяват в детско портфолио, което се предава  на родителя при завършване на предучилищното образование. 
Чл.19 /1/. Разпределението на педагогическите ситуации по образователни направления се осъществяват в седмичното разпределение, което се разработва по възрастови групи от учителите преди началото на учебната година и се утвърждава от директора и от Регионалното управление на образованието. Всяка възрастова група работи по одобрени от МОН учебни помагала, които за от 1 до 4 група се осигуряват от бюджета на детската градина.
           /2.1./. Всички учители планират най-малко по едно тържество с децата от групата за учебната година.
         /2.2./. Тържеството в групата се осъществява при минимум 60% присъствие на децата от групата.
Чл.20 /1/. Седмичното разпределение на педагогическите ситуации по групи се приема на Педагогически съвет и се спазва от всички учители.
Чл.21 /1/. В дневника на групата учителите планират ежедневно преднамерени и непреднамерени ситуации от образователните направления, съгласно седмичното разпределение.
Чл.22 /1/ Участници в образователния процес са всички служители по трудов договор в Детска градина № 194 и всички родители на приетите деца.
/2/ Учителите в групите работят последователно I-ва смяна от 7:30 часа до 13:30 часа и II-ра смяна от 12:30 часа до 18:30 часа като в обедните часове работят едновременно по обслужване на детската група.
/3/ Учителите са длъжни да опазват живота и здравето на децата и нямат право да накърняват правата на детето и да прилагат форми на физическо или психическо насилие върху неговата личност.
/4/ Помощник-възпитателите са длъжни да са в помощ на учителя при обслужване на децата от групата и да поддържат помещенията, съгласно хигиенните норми и да спазват изискванията на СРЗИ.
/5/ Другите служители в детската градина: счетоводител, домакин, кухненски работници, огняр подпомагат образователния процес и изпълняват определените си задължения в длъжностната си характеристика.

[bookmark: РАЗДЕЛ_VІІI]РАЗДЕЛ VІІI
[bookmark: ДЕТСКИ_ОТДИХ_И_ТУРИЗЪМ]ДЕТСКИ ОТДИХ И ТУРИЗЪМ

Чл.23 /1/. Децата от ДГ № 194 могат да се извеждат от детското заведение само срещу писмено уведомяване на родителите, тяхно съгласие и след пусната заповед за организацията от директора.
Чл.24 /1/. ДГ № 194 по желание на родителите може да организира зимен или летен отдих на децата при спазване изискванията и условията на Наредба на МОН за организиране на детски лагери и екскурзии извън детската градина.

[bookmark: РАЗДЕЛ_IX]РАЗДЕЛ IX
[bookmark: МАТЕРИАЛНА_БАЗА_НА_ДЕТСКОТО_ЗАВЕДЕНИЕ]МАТЕРИАЛНА БАЗА НА ДЕТСКОТО ЗАВЕДЕНИЕ

Чл.25 /1/.Детска градина № 194 „Милувка“ ползва сграда, специално построена за целта и отговаря на нормативните изисквания на Министерство на здравеопазването.
Чл.26 /1/. Груповите помещения са обособени за определена възраст на децата и са разположени на три етажа.
/2/ Малките деца са винаги на партера за удобното им обслужване  от родителите.
/3/ При преместване на горен етаж на група в началото на учебната година инвентар не се мести.
/4/ В груповите помещения могат да се подобряват условията, материалната и дидактичната база от учители, служители, родители и спонсори със съгласието на директора.
/5/ Дарения и спонсорства за подобряване на материалната и учебна база се получават в ДГ № 194 като се спазват изискванията на Наредбата за дарения на Столична община.

[bookmark: РАЗДЕЛ_Х]РАЗДЕЛ Х
[bookmark: ПРОПУСКВАТЕЛЕН_РЕЖИМ_В_ДГ_№_194.]ПРОПУСКВАТЕЛЕН РЕЖИМ В ДГ № 194.

Чл.27 /1/. В ДГ № 194 е организирана от Столична община дневна физическа охрана.
/2/ Служителите от охраната са длъжни да спазват Правилника за вътрешен трудов ред, Правилника за безопасни и здравословни условия на труд, Правилник за пропусквателния режим, Дневния режим и настоящия правилник на детското заведение
/3/ Охраната регулира пропускателния режим в детското заведение и не допуска външни лица в сградата и в двора.
/4/ Заключва входната врата всеки ден в 8.40 часа и регулира влизането.
/5/ Охраната задължително участва с дежурния учител при включване на СОТ в края на работното време
/6/ Охранителят съдейства на учителите и родителите при предаване на децата и осигуряват охраната на детската градина.

[bookmark: РАЗДЕЛ_ХI]РАЗДЕЛ ХI
[bookmark: ЗАДЪЛЖИТЕЛНА_ДОКУМЕНТАЦИЯ]ЗАДЪЛЖИТЕЛНА ДОКУМЕНТАЦИЯ

Чл.28 /1/. В ДГ № 194 се води и съхранява задължителна документация, съгласно Наредба № 8 за информацията и документите за системата на предучилищното и училищното образование издадена от МОН.
1. Книга	за	протоколите	от	заседанията	на Педагогическия съвет
2. Книга за регистриране заповедите на директора 
3. Книга за контролната дейност на директора
4. Книга за регистриране на проверките на контролните органи на МОН
5. Дневник за входяща и изходяща кореспонденция
6. Книга за регистриране на даренията
7. Свидетелство за дарение
8. Летописна книга
9. Книга за санитарното състояние
10. Удостоверение за преместване на дете от Подготвителна група
10. Удостоверение за завършена Подготвителна група
11. Книга за заповедите за храна

[bookmark: ГЛАВА_ТРЕТА]ГЛАВА ТРЕТА
[bookmark: ОРГАНИ_НА_УПРАВЛЕНИЕ_НА_ДЕТСКОТО_ЗАВЕДЕН]
[bookmark: РАЗДЕЛ_І_(1)]ОРГАНИ НА УПРАВЛЕНИЕ НА ДЕТСКОТО ЗАВЕДЕНИЕ
 РАЗДЕЛ І
[bookmark: ДИРЕКТОР_НА_ДЕТСКОТО_ЗАВЕДЕНИЕ]ДИРЕКТОР НА ДЕТСКОТО ЗАВЕДЕНИЕ

Чл.29 /1/. Директорът на детското заведение организира, ръководи и отговаря за цялостната дейност на детската градина;
/2/ осъществява държавната политика в областта на образованието;
/3/	представлява	детската	градина	пред	органи, организации и лица;
/4/ осъществява вътрешен контрол в съответствие с правомощията му;
/5/	разпорежда	се	с	бюджета	и	извънбюджетните постъпления ;
/6/ сключва и прекратява трудови договори с  учителите, служителите и работниците по реда на Кодекса на труда;
/7/ организира приема на деца, образователния процес в съответствие с Държавните образователни стандарти;
/8/ контролира правилното водене и съхраняване на задължителната документацията;
/9/ осигурява безопасни и здравословни условия за възпитание, обучение и труд.

[bookmark: РАЗДЕЛ_ІІ_(1)]РАЗДЕЛ ІІ
[bookmark: ПЕДАГОГИЧЕСКИ_СЪВЕТ]ПЕДАГОГИЧЕСКИ СЪВЕТ

Чл.30 /1/. Педагогическият съвет на детската градина включва в състава си всички учители и медицинските сестри
/2/ Педагогическият съвет приема и актуализира Правилника за вътрешен трудов ред, настоящия правилник, Стратегия за развитие на детската градина за следващите 4 години, Правилника за здравословни и безопасни условия на възпитание, обучение и труд, учебни програми и планове.
/3/ Обсъжда и взема решения по анализа на здравословното състояние и физическата дееспособност на децата.



[bookmark: РАЗДЕЛ_ІІІ_(1)]РАЗДЕЛ ІІІ
[bookmark: УЧИЛИЩНО_НАСТОЯТЕЛСТВО]УЧИЛИЩНО НАСТОЯТЕЛСТВО

Чл.31 /1/. Училищното настоятелство е изградено и функционира, на основание юридическо лице с нестопанска цел по Закона за дружествата с нестопанска цел.
/2/	Подпомага	изграждането	и	поддържането	на материално – техническата база в детската градина,
/3/	Грижи	се	за	осигуряване	на	допълнителни финансови и материални средства за детската градина,
/4/ Включва се в организирането на образователния процес,

ОБЩЕСТВЕН СЪВЕТ

Чл.32 /1/ Общественият съвет е орган за подпомагане на развитието на детската градина.
/2/ В обществения съвет могат да се включват родители, представители на училищното настоятелство, представител на финансиращ орган, синдикати.
/3/ Условията и редът за създаването, устройството и дейността се уреждат с правилник, издаден от министъра.

[bookmark: ГЛАВА_ЧЕТВЪРТА]ГЛАВА ЧЕТВЪРТА
[bookmark: ПРАВА_И_ЗАДЪЛЖЕНИЯ_НА_РОДИТЕЛИТЕ][bookmark: ПРАВА_НА_РОДИТЕЛИТЕ]ПРАВА И ЗАДЪЛЖЕНИЯ НА РОДИТЕЛИТЕ ПРАВА НА РОДИТЕЛИТЕ

Чл.32 /1/. Периодично да получават информация за развитието на децата им в образователно-възпитателния процес, за спазването на правилата на групата,
уменията им за общуване с децата и учителите и интегрирането им в средата.
/2/ Да се срещат с учителите в определеното приемно време или в друго удобно за двете страни време.
/3/ Да включват децата си по желание в организирани допълнителни образователни дейности.
/4/ Да участват в родителски срещи, да избират и да бъдат избирани в Училищното настоятелство и в Обществения съвет.
/5/ Да се включват в мероприятия, организирани за децата.
/6/ Да подпомагат със собствени сили и средства за обогатяване материалната база на детското заведение и нейното опазване.

[bookmark: ОТГОВОРНОСТИ_И_ЗАДЪЛЖЕНИЯ_НА_РОДИТЕЛИТЕ]


ОТГОВОРНОСТИ И ЗАДЪЛЖЕНИЯ НА РОДИТЕЛИТЕ

Чл.33 /1/. Родителите са длъжни да водят децата в детската градина здрави, чисти , подходящо облечени.
/2/ Да водят и взимат децата лично или от упълномощено от тях лице с писмено предизвестие след представяне на декларация.
/3/ Да уведомят учителите и директора предварително за отсъствията на децата от детското заведение, като представят своевременно молба или медицинска бележка.
/4/ Да се съобразяват с дневния режим на детското заведение и поставените изисквания от учители, медицинска сестра, директор.
/5/ Да спомагат за изграждането на здравни и културни навици в децата и да уважават детската личност.
/6/ Да изпълняват решенията на родителските срещи и да се включват при снабдяване с учебни средства и консумативи към родителското ядро.
/7/ Да спазват настоящия правилник и дневния режим на детското заведение
/8/ Да уважават учителя и детското заведение, което се грижи за децата им.
/9/ Да са запознати с Модела за адаптация на децата в ДГ № 194 „Милувка“
[bookmark: ГЛАВА_ПЕТА]ГЛАВА ПЕТА
[bookmark: ПРЕХОДНИ_И_ЗАКЛЮЧИТЕЛНИ_РАЗПОРЕДБИ]ПРЕХОДНИ И ЗАКЛЮЧИТЕЛНИ РАЗПОРЕДБИ

[bookmark: Чл.34_/1/._Задължения_на_всички_служител]Чл.34 /1/. Задължения на всички служители в Детска градина
№ 194 „Милувка“ е да проявяват майчинска загриженост и внимание към всяко дете и да допринасят с труда си за опазване здравето и живота на децата.
/2/ Да утвърждават любезни и учтиви отношения с децата, членовете на колектива, родителите и с външни лица, гости на заведението.
/3/ Да спазват Правилника за вътрешен трудов ред , дневния режим, Кодекса на труда, Правилника за здравословни и безопасни условия на труд, пожаро-аварийна безопасност и настоящия правилник.
/4/ Да уплътняват работното си време с действия, свързани с длъжностната си характеристика.
/5/ Да носят материална отговорност на заведеното им имущество, като заплащат лично нанесените щети и липси
/6/ Да заключват външните врати на заведението и да не допускат влизането на външни лица без знанието на ръководството.
/7/ Всеки служител е длъжен да следи за здравето си, да се явява на профилактични прегледи и да заверява всяка година здравната си книжка.
Чл.35 /1/. Всеки служител участва в мероприятия в детското заведение, свързани с отглеждането и възпитанието на децата и с организацията и управлението на детската градина.
/2/ Да подобрява със собствени средства интериора.
/3/ Да ползва дневна почивка в установено за целта време и годишен отпуск, съгласно Кодекса на труда и чл.24 от НРВПО и КТД.
/4/ Да повишава квалификацията си.
Чл.36 /1/. Строго се забранява децата да се оставят без контрол в групите под какъвто и да е предлог.
/2/ Да се налагат на децата наказания и да се унижава детската личност.
/3/ Да се нарушава или изменя дневния режим.
/4/ Да се приемат и изпращат деца от друг служител без знанието и разрешението на ръководството.
/5/ Да се разменят смени или да се заместват помежду си служители без знанието на ръководството.
/6/ Преместването на инвентар без знанието на домакин и директора
[bookmark: /7/_Оронване_авторитета_на_детското_заве]/7/ Оронване авторитета на детското заведение
/8/	Развиване	през	работно	време	на	политическа	и религиозна дейност.
Чл.37 /1/. За нарушение на Правилника за дейността на детското заведение се налагат административни наказания, предвидени в Кодекса на труда.

Модел за адаптиране на детето 
при първоначалното му постъпване 
в ДГ № 194 „Милувка”

Адаптацията е строго индивидуален процес за всяко дете и за неговите родители. Излизането от семейната среда и срещата с новата - заобикалящата, непознатата, социалната среда е част от живота и развитието на детето. Тръгването на детска
градина е едно изключително събитие за малкото дете, защото е свързано именно с попадане в нова среда - материална, социална, обществена и природна. Подобни събития са част от живота на всяко дете – първоначално постъпване в детска градина, а по-късно в училище. За безболезнена адаптация към тези промени, изключително
важна е предварителната подготовка на детето в семейството. Семейството е основополагащо, първоначалното в живота на детето и там се поставя фундамента на нервно-психическото, физическото, емоционалното здраве на детето, както и началните умения и навици за самообслужване, за поведение, за общуване. Родителите в най-голяма степен може да допринесат за бързата и безболезнена адаптация на детето към детската градина, когато са убедени в способността на детето успешно да премине през този етап. Тази убеденост носи увереност и емоционално спокойствие както на тях, така и на детето. Доверието, което гласуват на детето, стимулирането му, позволява то да приеме детската градина, новите приятели, новите играчки и цялата среда като своя, в която може да се чувства свободно и сигурно.
Детската градина е инициативен фактор във взаимодействието с родителите. 
Ролята и задължението на детската градина е не само да отглежда, възпитава, обучава и социализира децата в необходимата образователна среда, но и да даде модели, които и родителите да усвояват и прилагат с оглед бързо постигане на целите на предучилищното образование и подготовката на детето за училище и за обществения живот.
След като детето тръгне на детска градина, често се случва за родителите да настъпи
период на разочарование, породен от детските сълзи, капризи, отказ на детето да ходи на детска градина и често боледуване. Всички ние екипа на детската градина и вие родителите сме тези, които трябва да се опитаме да помогне на детето с адаптирането към новата му социална роля.
Моделът за адаптиране на ДГ „Милувка” е насочен именно към родителите и всички специалисти, работещи в детската градина. Предназначен е за деца на 3 годишна възраст. Съобразен е с психологическите, физиологичните и социални особености на децата в тази възраст.
Целта е при активно взаимодействие между детската градина и родителите да се постигне бърза и безболезнена адаптация на новопостъпващото дете чрез уеднаквяване на подходите и обогатяване знанията на възрастните за особеностите в развитието на детето в ранна възраст.
В резултат моделът да допринесе за постигане на целта, да направи по-уверени, спокойни и у само детето, но родителите и персонала. В този специален момент, повече от всякога, детето се нуждае от нашето себеотдаване и посвещаване в името на неговото щастие.
Съвместни дейности с родителите и децата в периода на адаптация от семейна среда към детската градина:
Юни – провеждане на родителска среща за запознаване на родителите с екипите на групите, с условията на ДГ № 194 „Милувка“, с дневния режим на децата, организация на дейностите. На родителската среща даваме насоки и съвети на родителите за предварителна подготовка на детето и семейството. Изготвяне на график за постъпване на децата.
Септември – октомври – поетапно постъпване на децата, съгласно изготвен график. Постъпването на детето в периода на адаптация е с родител, почасово, като поетапно времето се увеличава.
Нашият модел за адаптация е взаимстван от Берлинския модел за адаптация на децата и тук ще ви го представим:
 В първите 3 дни родителят и детето посещават групата за по 1-2 часа и в този период родителят не се разделя с детето, освен ако то не е напълно спокойно и готово да го отпрати. През следващите дни периодът на престой с детето в групата постепенно се увеличава, като родителят излиза отначало за по 15 мин., а след това и за по-дълго. Наблюдавайки детето и неговата адаптация, родителят и учителят могат да преценят колко време още е необходимо присъствие на родител. Ако при първите раздели детето не се успокоява в рамките на 15 мин., отново се стартира адаптация без раздяла и след няколко дни се прави нов опит за раздяла. Ако има няколко неуспешни опита, се обсъжда ситуацията и се преценява как да се продължи. Може да се направи период на почивка и след няколко седмици отново да се пристъпи към адаптация или да се потърси подкрепата и съдействието на  външен специалист.
Предлагаме ви и някои препоръки, които да ви помогнат при адаптирането на детето в детската градина:
 Два-три месеца предварително в домашни условия да се следва дневния режим и храненето в детската градина;
 Предварително да се започне подготовката на детето към изискванията на новата среда;
 Да се формират у детето положителни нагласи, настроения и представи за детската градина; да се говори за детската градина с радост и насърчаване, като за специално място за децата;
 От полза е когато на детето е обяснено какво е това детска градина. А още по-добре е да му е показано нагледно;
 Раздялата в детската градина трябва да бъде кратка и насърчаваща детето. Най-добре е родителят сам да помисли за своя ритуал при раздяла. Ритуалът ще направи родителя по - уверен и тази увереност ще се предава и на детето.
Ако детето е по-трудно адаптивно и е дълго време разстроено в групата се препоръчва родителят да дойде и да прибере детето и отново да се премине към по-плавна и щадяща детето адаптация.
Добре е детето да е приучено да ползва детска тоалетна, да пие от чашка, да държи лъжица и да прави опити да се храни само.
Персоналът в детската градина:
 Възприема детето като най-висша ценност;
 Подкрепя, насърчава, поощрява и стимулира детето в цялостната му дейност и поведение;
 Посреща и приема детето с положително настроение, вежливо, учтиво, като съсредоточава вниманието си главно към него, създава у детето усещане за
сигурност и спокойствие;
 Запознава се с детето, запознава децата помежду им;
 Подготвя предварително средата в групата за игра и занимания по избор на децата;
 Определя лично пространство, надписано за всяко дете - места на масите за хранене и обучение, легло, гардероб, като запознава децата и родителите с тях;
 Запознава детето с обстановката и обяснява предназначението на отделните помещения, материали, пособия;
 На родителите се дава своевременно и ежедневно информация и консултиране за адаптирането, постиженията и поведението на детето;
 Персоналът няма роля на майка, на баба. Те са служебни лица изпълняващи трудови задължения по длъжностна характеристика; спазват професионална етика и отговорности произтичащи от длъжностите и съобразно със закона.
Ние всички разбираме и знаем, че всяко дете е индивидуална личност, поради което ни е напълно ясно, че всяко дете има различна нужда за своята адаптация и го приемаме с цялата отговорност на професията си.
Нашият девиз е  „Щастливи деца, доволни родители, професионална удовлетвореност“!

Нека бъдем ЗАЕДНО в този период на адаптация на децата, нека бъдем партньори и нека си помагаме, за да се чувстват щастливи децата и спокоен персоналът, който полага грижи за тях.

